Изменение на дневния ред
Председател
Госпожи и господа, тъй като председателството е мое, трябва да ви прочета съобщение, което гласи, че на своето заседание от понеделник, 9 март, комисията по външни работи е приела предложение за резолюция относно влошаването на хуманитарната ситуация в Шри Ланка и, като има предвид неотложността на ситуацията, поиска предложението за резолюция да бъде включено в дневния ред на текущата сесия съгласно член 91 от Правилника.
Предложението за резолюция ще се счита за прието, освен ако най-малко 40 членове на Парламента не внесат писмени възражения до утре 12,00 ч., сряда, като в такъв случай то ще бъде включено в текущата сесия за разискване и гласуване.
